شەفەق نیوز/ دۊیای پەیاکردن جۊریگ  ماسی لە چەم “سەمیرە” لە پارێزگای کرماشان  ‏خوەرئەڵات کوردستان، لیژنەیگ  ڕێککەفتنە ماسییەگە ناوبنەن “عەلی ‏دایی” بازیکەر وەرین ئەڵوژاردەی ئیران.‏
حامید موسەوی، سەرپەرشتیار لیژنەی لێکۆڵینەوە لە ماسییەگە راگەیانیە، “لەوەر ‏هەڵوێست مرۆڤدوسانە بازیکەر و ڕاهێنەر ئیرانی، عەلی دایی، لە زەۊیلەرزەگەی ‏ساڵ 2018 کرماشان، ئەو ماسییە وەناو ئەو بازیکەرە ناونریاگە”.‏
ئی جۊر ماسییە لە بەشیگ لە چەمەێل جەهان هەسن، وە کەمیگ ‏جیاوازی لە تایبەتمەنیەێل، ناوە زانستییەگەی (‏Glyptothorax alidaeii‏)ــە و لەوەر ‏جووڵەی فرە و تەنكیی ئاو چەمەێلە، شیوە درۊژیگ دێرد”.‏ 
  
لێکۆڵینەوەە تەنیا لە باوەت ئی جۊر  ماسییە نەوییە، بەڵکم لەناو خێزان “پشی ‏ماسییەێلە” چەن جۊر تریش لێکۆڵینەوە کریایە.‏
